Document ID: /fineweb-2-swissfilter-quality_10-filterrobots/filtered/02038.jsonl.gz/5634

Il parlament ha gia dà liber la milliarda da coesiun, ha però collià il pajament cun cundiziuns entant che l'UE discriminescha la Svizra per exempel tar la bursa. Il Cussegl federal vul ussa dentant dar liber la milliarda senza quellas cundiziuns. Cunquai che las tractativas davart la cunvegna da basa han fatg naufragi, saja la situaziun ussa sa midada ed ins veglia meglierar las relaziuns cun l'UE cun pajar la milliarda da coesiun.
Sche omadus cussegls tractan gia durant la sessiun d'atun il pajament n'è anc betg cler. Il biro dal cussegl dals chantuns na va betg perina cun il Cussegl federal da tractar l'affar cun prescha.